Okirat száma: Csó/1742-1/2018.

**Alapító okirat**

**Az államháztartásról szóló 2011. évi CXCV. törvény 8/A. §-a alapján a Petőfi Sándor Művelődési Központ alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Petőfi Sándor Művelődési Központ
	2. A költségvetési szerv
		1. székhelye: 8041 Csór, Ady Endre utca 35.
2. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2018. május 24.
3. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Csór Község Önkormányzat Képviselő-testülete
		2. székhelye: 8041 Csór, Fő tér 10.
	2. A költségvetési szerv fenntartójának
		1. megnevezése: Csór Község Önkormányzat
		2. székhelye: 8041 Csór, Fő tér 10.
4. **A költségvetési szerv tevékenysége**
	1. A költségvetési szerv közfeladata: a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában foglalt kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása; figyelemmel a muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény 76. § (2) bekezdésében meghatározott közművelődési alapszolgáltatások biztosítására, megszervezésére, pénzügyi támogatás biztosítására, valamint a közművelődés helyi lakossági képviseletének biztosítására.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910110 | Közművelődési intézmények tevékenysége |

* 1. A költségvetési szerv alaptevékenysége:

Közművelődési alapszolgáltatások:

1. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
2. a közösségi és társadalmi részvétel fejlesztése,
3. az egész életre kiterjedő tanulás feltételeinek biztosítása,
4. a hagyományos közösségi kulturális értékek átörökítése feltételeinek biztosítása,
5. az amatőr alkotó- és előadó-művészeti tevékenység feltételeinek biztosítása,
6. a tehetséggondozás- és -fejlesztés feltételeinek biztosítása, valamint
7. a kulturális alapú gazdaságfejlesztés.

Közművelődési könyvtári tevékenység:

a) helyszínt biztosít a Vörösmarty Mihály Könyvtárral kötött közművelődési megállapodás alapján működő települési könyvtárnak

Muzeális intézményi tevékenység:

1. gondoskodik a helybéli kulturális javak nyilvántartásáról, megőrzéséről, valamint bemutatásáról, a közművelődési és közgyűjteményi feladatok ellátásáról
2. közhasznú információs szolgáltatást nyújt
3. helyismereti információkat és dokumentumokat gyűjt

Alapfokú művészetoktatás:

1. helyszínt biztosít az alapfokú zeneoktatás részére

Művelődési központok, házak tevékenysége:

1. a helyben kialakult szokás szerint évente megrendezésre kerülő programok koncepcionális tervezése, szervezése, koordinálása, bonyolítása, propagálása (falunap, nemzeti ünnepek, egyéb rendezvények)
2. nem rendszeresen ismétlődő, illetve csak egy alkalommal megrendezésre kerülő művészeti, tudományos, egyéb rendezvények, előadások szervezése
3. együttműködik a helyi oktatási-nevelési intézményekkel és a megyei kulturális intézményekkel, valamint a helyi, megyei, országos kultúrát támogató szervezetekkel

Civil szervezetek támogatása:

1. együttműködik a településen tevékenykedő civil szervezetekkel
2. székhelyet biztosít a településen tevékenykedő civil szervezetek részére
	1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 082061 | Múzeumi gyűjteményi tevékenység |
| 2 | 082063 | Múzeumi kiállítási tevékenység |
| 3 | 082064 | Múzeumi közművelődési, közönségkapcsolati tevékenység |
| 4 | 082091 | Közművelődés - közösségi és társadalmi részvétel fejlesztése |
| 5 | 082092 | Közművelődés - hagyományos közösségi kulturális értékek gondozása |
| 6 | 082093 | Közművelődés - egész életre kiterjedő tanulás, amatőr művészetek |
| 7 | 086020 | Helyi, térségi közösségi tér biztosítása, működtetése |
| 8 | 086090 | Egyéb szabadidős szolgáltatás |
| 9 | 082030 | Művészeti tevékenységek (kivéve: színház) |
| 10 | 091240 | Alapfokú művészetoktatás |

* 1. A költségvetési szerv illetékessége, működési területe: Csór község közigazgatási területe
1. **A költségvetési szerv szervezete és működése**
	1. A költségvetési szerv vezetőjének megbízási rendje: Az intézményvezetőt pályázat útján a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Kormányrendelet alapján Csór Község Önkormányzatának Képviselő-testülete bízza meg határozott időre, legfeljebb 5 évre, a jogszabályban előírt képesítési feltételek alapján. Az intézményvezető felett a munkáltatói jogkört a kinevezés, felmentés, fegyelmi eljárás megindítása, valamint a fegyelmi büntetés kiszabása tekintetében a Képviselő–testület, az egyéb munkáltatói jogkört Csór Község Önkormányzat Polgármestere gyakorolja.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény, továbbá a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott 150/1992. (XI. 20.) Korm. rendelet |
| 2 | megbízási jogviszony | a Polgári Törvénykönyvről szóló 2013. évi V. törvény |
| 3 | munkaviszony | a munka törvénykönyvéről szóló 2012. évi I. törvény |

**6. Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni.

Kelt: Csór, 2018. május 24.

P.H.

Csete Krisztián

polgármester